Imelikul kombel on samas monoloogis (ainsas proosatükis kogu näidendis, välja arvatud Macbethi kiri) tõlkija veel kahes kohas veidi tähelepanematu olnud. "paras aeg sul tulla; taskurätte küllalt omandatud; siin saad selle eest  higistada." Nii lausub kujuteldav põrguvaht talu­pojade, keda arvab koputavat põrgu väravale. Kuidas nii: talu­poeg patustanud sellega, et varastanud taskurätte? Originaalis on midagi muud: have napkins enow about you; here you'll sweat fort, s. o. "võta aga tublisti taskurätte kaasa, küll siin saad higistada."